SHBA, 50 vjet nga Akti i të Drejtave Civile 
Ky ligj federal historik nuk lejonte diskriminimin racor dhe i dha fund ndarjes në shkolla, vendet e punës dhe shërbimet publike
Këtë javë është duke u përkujtuar një moment i rëndësishëm në historinë amerikane, ndërsa vendi shënon 50 vjetorin e nënshkrimit të Aktit të të Drejtave Civile të vitit 1964 (2 korrik 1964). Ky ligj historik e quante shkelje diskriminimin racor dhe i jepte fund ndarjes në shkolla, vendet e punës dhe shërbimet publike. Materiali në vazhdim i hedh një vështrim hapave që çuan në miratimin e Aktit të të Drejtave Civile, i cili shënoi një pikë kthese në historinë e Amerikës. Viti 1963, Birmingham, në shtetin e Alabamës: demonstratat për të drejta civile, në jug të SHBA-së, u bënë të dhunshme. Presidenti John Kennedy e quajti situatën një krizë morale. tha ai. Presidenti Kennedy takoi udhëheqësin e lëvizjes për të drejtat civile Martin Luther King për të diskutuar dhënien fund të demonstratave. Takimi u organizua nga këshilltari i zotit Kennedy, Harris Wofford. u shpreh zoti Wofford. Presidenti Kennedy u përgjigj në një fjalim të transmetuar në mbarë vendin. Akti i të Drejtave Civile ndaloi ndarjen racore në shkolla, në vendet e punës dhe në vende të shërbimit publik, si restorantet. Legjislacioni u përball me kundërshtim të fortë nga ligjvënës kryesisht të bardhë nga jugu, që u përpoqën të bllokonin miratimin e tij. Harris Wofford thotë se demonstratat e vazhdueshme dhe vrasja e presidentit Kennedy krijuan kushtet për miratimin e Aktit të të Drejtave Civile. Korrik 1964: presidenti Lyndon Johnson dekreton në ligj Aktin e të Drejtave Civile. Ish-ligjvënësi Ron Dellums thotë se ishte një arritje kurorëzuese për shumë afrikano-amerikanë. Pesë dekada më vonë, Jack Jones ishte një nga ata që panë frytet e ligjeve kundër diskriminimit. Ai u rrit në jugun me ndarje racore, ku i ishin mohuar mundësitë, por më vonë arriti të drejtonte një kompani të vogël të përhapur në mbarë vendin. Aktivistët thonë se mbështetja e aq shumë njerëzve që demonstruan për liri dhe drejtësi në vitet 1960 ndihmoi që Akti i të Drejtave Civile të bëhej realitet dhe një gur themeli për drejtësinë racore.